রাজধানীর শ্যাওড়াপাড়ার বাসিন্দা আয়েশা বেগম বলেন, শিশুদের এ ভয় নিয়ে বেশ চিন্তায় আছি। অনেক সময় খুবই রাগ হয় তাদের ওপর। মারধরও করেছি। বুঝিয়েছি ভূত বলতে কিছু নেই। জানালার পাশে নিয়ে বলেছি ওই যে দেখ বাইরে আলো জ্বলে, কত মানুষ হাঁটাচলা করছে। আর তোমরা ঘরের মধ্যে বসে ভয় পাচ্ছ? কিন্তু কাজ হয় না। ১০ বছর বয়সেও যদি সবসময় সাথে নিয়ে বাথরুমে যেতে হয়, বাথরুমের আলো জ্বালিয়ে দিয়ে সামনে দাঁড়িয়ে থাকতে হয় তাহলে অনেক সময় মেজাজ খারাপ হয়ে যায়। আগে বাথরুমের দরজা বন্ধ করতেও ভয় পেত। এখনো দরজা না লাগিয়ে একটু ফাঁকা রাখতে হয়। আবার দেখা গেল বাথরুমে ঢোকার পর একটা তেলাপোকা চোখে পড়ল তখন চিৎকার করে দৌড়ে বের হয়ে যায় আমার মেয়ে। এমনকি মরা তেলাপোকা বাথরুমে পড়ে থাকলেও বের হয়ে আসে বাথরুম না করে।